Putin va Obama Osiyo-Tinch okeani iqtisodiy hamjamiyati doirasida muloqot qilishda davom etmoqda

Rossiya prezidentining matbuot kotibi Dmitriy Peskov Vladimir Putin hamda AQSh prezidenti Barak Obama Xitoyda bo‘lib o‘tayotgan Osiyo-Tinch okeani iqtisodiy hamjamiyati sammiti doirasida bir-biri bilan muloqot qilishda davom etayotganini ma’lum qildi, deb xabar bermoqda “RIA Novosti”.

“Putin va Obama forum doirasida o‘zaro muloqot qilishda davom etyapti”, − dedi Peskov. Avvalroq, ikkala prezident Xitoy rahbari nomidan sammit ishtirokchilari sharafiga uyushtirilgan tantanali qabul jarayonida suratga tushish oldidan biroz suhbatlashgani ma’lum qilingan.
Peskovning so‘zlariga ko‘ra, o‘shanda Putin va Obama bafurja gaplasholmagan, faqatgina salomlashishga va bir-ikki gap aytishga ulgurgan. Buni Oq uy vakillari ham tasdiqlagan.